Για άλλες χρήσεις, δείτε: Όλυμπος (αποσαφήνιση).

Ο **Αθλητικός Σύλλογος Όλυμπος Ξυλοφάγου** ήταν κυπριακή ποδοσφαιρική ομάδα με έδρα τη Ξυλοφάγου της επαρχίας Λάρνακας. Ιδρύθηκε το 1952. Χρώματα της ομάδας είναι το πράσινο και το άσπρο και έμβλημα της το βουνό Όλυμπος. Έδρα της ομάδας είναι το Μακάρειο Αθλητικό Κέντρο Όλυμπου Ξυλοφάγου.

Ιστορία
-------

Ο Όλυμπος ιδρύθηκε το 1952 και αποτελεί διάδοχος σύλλογος δύο άλλων σωματείων τα οποία ιδρύθηκαν μεταπολεμικά στην Ξυλοφάγου, της Νέας Γενιάς και του Πύργου. Η ομάδα πριν την οργάνωση του αγροτικού ποδοσφαίρου σε ομοσπονδίες έδινε φιλικές συναντήσεις με διάφορες γειτονικές και άλλες ομάδες. Με τη δημιουργία το 1963 της ΕΠΕΛ, ο Όλυμπος εντάσσεται στην δύναμη της σαν ένα από τα ιδρυτικά μέλη της. Ο Όλυμπος μετά την τουρκική εισβολή και την προσφυγιά πρωτοστάτησε το 1975 και στην δημιουργία της ΠΟΕΠΑ όπου εντάχθηκε στην δύναμη της μέχρι το 1979, οπόταν και επανήλθε στην ΕΠΕΛ. ΤΟ 1981-82 και το 1984-85 ο Όλυμπος ανακηρύχθηκε πρωταθλητής ΕΠΕΛ και έτσι εκπροσώπησε την ομοσπονδία στο Πρωτάθλημα Πρωταθληττιών ΣΤΟΚ, όμως απέτυχε να ενταχθεί στη δύναμη της ΚΟΠ.

Πορεία στο χρόνο
----------------

### Περίοδος 1985-1993

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Όλυμπος ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Την εποχή εκείνη η Δ΄ κατηγορία ήταν χωρισμένη σε τρεις ομίλους. Ο Όλυμπος συμμετείχε στον όμιλο Λάρνακας-Αμμοχώστου. Στην πρώτη του συμμετοχή, την περίοδο 1985-86 τερμάτισε στην τρίτη θέση. Την περίοδο 1988-89 τερμάτισε στη δεύτερη θέση, δύο βαθμούς πίσω από το νικητή του ομίλου που προβιβάστηκε στη Γ΄ κατηγορία. Συμμετείχε στη Δ΄ κατηγορία έως την περίοδο 1992-93. Η περίοδος αυτή ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου 1992-93 υποβιβάστηκαν στα αγροτικά πρωταθλήματα. Ο Όλυμπος τερμάτισε στην τελευταία θέση και υποβιβάστηκε.


Η πορεία του Όλυμπου την περίοδο 1985-1993 στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1985-86 | Δ΄1 | **3** | 14 | 26 |  |  |  | 50 | 37 | **33** | Κύπελλο Κύπρου | Δεν είχε δικαίωμα συμμετοχής |
| 1986-87 | Δ΄1 | **5** | 15 | 28 | 12 | 6 | 10 | 36 | 30 | **30** | Κύπελλο Κύπρου | Δεν είχε δικαίωμα συμμετοχής |
| 1987-88 | Δ΄2 | **4** | 14 | 26 |  |  |  | 43 | 47 | **27** | Κύπελλο Κύπρου | Β΄ γύρος |
| 1988-89 | Δ΄1 | **2** | 10 | 18 |  |  |  | 39 | 24 | **26** | Κύπελλο Κύπρου | Δεν είχε δικαίωμα συμμετοχής |
| 1989-90 | Δ΄1 | **6** | 14 | 26 |  |  |  | 43 | 42 | **26** | Κύπελλο Κύπρου | Δεν είχε δικαίωμα συμμετοχής |
| 1990-91 | Δ΄1 | **4** | 15 | 28 |  |  |  | 43 | 37 | 29 | Κύπελλο Κύπρου | Δεν είχε δικαίωμα συμμετοχής |
| 1991-92 | Δ΄1 | **11** | 14 | 26 |  |  |  | 34 | 50 | **24** | Κύπελλο Κύπρου | Δεν είχε δικαίωμα συμμετοχής |
| 1992-93 | Δ΄1 | **8** | 13 | 24 |  |  |  | 50 | 46 | **28** | Κύπελλο Κύπρου | Δεν είχε δικαίωμα συμμετοχής |
| Βαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί |
|

1Η Δ΄ κατηγορία ήταν χωρισμένη σε τρεις ομίλους. Ο Όλυμπος συμμετείχε στον όμιλο Λάρνακας-Αμμοχώστου.
2Η Δ΄ κατηγορία ήταν χωρισμένη σε τέσσερις ομίλους. Ο Όλυμπος συμμετείχε στον Β΄ όμιλο.

### Περίοδος 2002-2010

Από το 1993 έως το 2002 ο Όλυμπος συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ). Το 2000 αναδείχθηκε Κυπελλούχος ΕΠΕΛ και στη συνέχεια κατέκτησε το Κύπελλο Κυπελλούχων της ΣΤΟΚ, κερδίζοντας στον τελικό την ΑΠΕΑ Ακρωτηρίου με 5-2. Το 2002 συμμετείχε στο πρωτάθλημα ένταξης ΣΤΟΚ το οποίο κατάφερε να κατακτήσει, νικώντας στον τελικό τον Χριστάκη Μηνά Κορφής με 1-0, κερδίζοντας παράλληλα και την ένταξη του στην ΚΟΠ ως ομάδα Δ΄ κατηγορίας. Την περίοδο 2002-03 τερμάτισε στην τέταρτη θέση, δύο βαθμούς πίσω από την τρίτη θέση που οδηγούσε στην Γ΄ κατηγορία. Την περίοδο 2004-05 τερμάτισε και πάλι στην τέταρτη θέση, ισοβαθμώντας με την ομάδα στην τρίτη θέση, η οποία οδηγούσε στη Γ΄ κατηγορία.

Την περίοδο 2005-06 τερματίζει στη δεύτερη θέση και κέρδισε την άνοδο στη Γ΄ κατηγορία. Την επόμενη περίοδο τερματίζει στην τρίτη θέση του πρωταθλήματος Γ΄ κατηγορίας και προβιβάζεται στη Β΄ κατηγορία. Στην μοναδική συμμετοχή του στη Β΄ κατηγορία, την περίοδο 2007-08, τερμάτισε στην τελευταία θέση και υποβιβάστηκε στη Γ΄ κατηγορία. Την επόμενη περίοδο τερμάτισε στην τελευταία θέση της Γ΄ κατηγορίας και υποβιβάστηκε στη Δ΄ κατηγορία. Την περίοδο 2009-10 τερμάτισε στη δέκατη τρίτη θέση και υποβιβάστηκε στα αγροτικά πρωταθλήματα. Συμμετέχει στις διοργανώσεις της ΕΠΕΛ

Η πορεία του Όλυμπου την περίοδο 2002-2010 στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 2002-03 | Δ΄ | **4** | 13 | 24 | 13 | 1 | 10 | 48 | 46 | **40** | Κύπελλο Κύπρου | Α΄ γύρος |
| 2003-04 | Δ΄ | **5** | 14 | 26 | 11 | 7 | 8 | 43 | 39 | **40** | Κύπελλο Κύπρου | Β΄ γύρος |
| 2004-05 | Δ΄ | **4** | 14 | 26 | 15 | 4 | 7 | 46 | 26 | **49** | Κύπελλο Κύπρου | Α΄ γύρος |
| 2005-06 | Δ΄ | **2** | 14 | 26 | 16 | 4 | 6 | 58 | 33 | **52** | Κύπελλο Κύπρου | Α΄ γύρος |
| 2006-07 | Γ΄ | **3** | 14 | 26 | 11 | 11 | 4 | 61 | 28 | **44** | Κύπελλο Κύπρου | Β΄ γύρος |
| 2007-08 | Β΄ | **14** | 14 | 26 | 4 | 4 | 18 | 23 | 56 | **16** | Κύπελλο Κύπρου | Δ΄ φάση |
| 2008-09 | Γ΄ | **14** | 14 | 26 | 1 | 4 | 21 | 26 | 76 | **7** | Κύπελλο Γ΄ – Δ΄ | Προημιτελικά |
| 2009-10 | Δ΄ | **13** | 15 | 28 | 5 | 5 | 18 | 28 | 59 | **20** | Κύπελλο Γ΄ – Δ΄ | Β΄ γύρος |
| Βαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί |

### Περίοδος 2010-2022

Την περίοδο 2010-2020 συμμετείχε στα αγροτικά πρωταθλήματα της ΕΠΕΛ Λάρνακας με αξιοπρεπή παρουσία και τερματίζοντας πάντα στα ψηλά στρώματα της βαθμολογίας.Την χρονιά 2019-2020, τερμάτισε στην 2η θέση στη βαθμολογία της ΕΠΕΛ Λάρνακας. Η δεύτερη θέση του έδινε το προνόμιο συμμετοχής στο Πρωτάθλημα Ένταξης για την Επίλεκτη Κατηγορία ΣΤΟΚ. Η πανδημία του κορωνοϊού δεν επέτρεψε την διεξαγωγή του Πρωταθλήματος Ένταξης και η διαδικασία για ένταξη στην Επίλεκτη Κατηγορία ΣΤΟΚ έγινε με κλήρωση με τη συμμετοχή 14 ομάδων Παγκύπρια. 

Ο Όλυμπος κληρώθηκε μαζί με τις ομάδες ΘΟΙ/ΑΕΚ Λειβαδιών, Πρόοδο Καϊμακλίου και Κέδρο Αγιας Μαρίνας Σκυλλούρας να συμμετέχει στο Πρωτάθλημα Επίλεκτης Κατηγορίας ΣΤΟΚ για την περίοδο 2020-2021.

Η ποδοσφαιρική χρονιά 2020-2021, με τη συμμετοχή στο πρώταθλημα Επίλεκτης ΣΤΟΚ δεν ολοκληρώθηκε ένεκα της πανδημίας του κορωνοϊού και των συνεχών περιοριστικών μέτρων. Ο Όλυμπος για αυτή την περίοδο είχε δώσει 8 παιχνίδια με τη συγκομιδή 6 βαθμών. 

Την επόμενη χρονιά 2021-2022, το πρωτάθλημα Επλιλεκτης ΣΤΟΚ έφερε την ονομασία "Κωστάκης Κουτσοκούμνης" και διεξήχθη σε δύο ομίλους των 12 ομάδων. Ο Όλυμπος συμμετείχε στον Α' όμιλο τερματίζοντας στην 12η θέση και υποβιβάστηκε στα αγροτικά πρωταθλήματα. Ακολούθως ανέστειλε τη λειτουργία του. 

  

Τίτλοι-Διακρίσεις
-----------------

* Πρωτάθλημα ένταξης:
	+ Νικητής (1): 2002

* Κύπελλο ΣΤΟΚ:
	+ Κυπελλούχος (1): 2000

* Πρωτάθλημα ΕΠΕΛ
	+ Πρωταθλητής (4): 1982, 1985, 1999, 2001

* Κύπελλο ΕΠΕΛ
	+ Κυπελλούχος (3): 1985, 2000, 2001

Παραπομπές
----------

1. 1 2 3 4 5  «Ιστορία Όλυμπου». Αρχειοθετήθηκε από το πρωτότυπο στις 6 Ιανουαρίου 2017. Ανακτήθηκε στις 6 Ιανουαρίου 2017.
2. ↑  «ΟΛΥΜΠΟΣ ΞΥΛΟΦΑΓΟΥ». ΚΟΠ. Αρχειοθετήθηκε από το πρωτότυπο στις 7 Δεκεμβρίου 2013. Ανακτήθηκε στις 17 Μαΐου 2015.
3. ↑  «Δ΄ κατηγορία σωματείων υπό την ΚΟΠ». *Η Σημερινή*: σελ. 1. 1985-07-24.
4. ↑  «Αποφάσεις για την Δ΄ κατηγορία». *Η Σημερινή*: σελ. 11. 1985-09-21.
5. 1 2  «Πρωτάθλημα Δ΄ κατηγορίας». *Ο Φιλελεύθερος*: σελ. 8. 1986-05-12.
6. 1 2  «Δ΄ κατηγορία». *Ο Φιλελεύθερος*: σελ. 13. 1993-05-31.
7. ↑  «Το φινάλε της Δ΄ κατηγορίας». *Φίλαθλος*: σελ. 5. 1987-06-11.
8. ↑  «Πρωταθλητής ο Ηρακλής». *Ο Φιλελεύθερος*: σελ. 7. 1988-05-23.
9. ↑  Γαβριηλίδης & Παπαμωυσέως 2001, σελ. 123
10. ↑  «ΕΠΕΣΕ Η ΑΥΛΑΙΑ». *Ο Φιλελεύθερος*: σελ. 7. 1989-05-06.
11. ↑  «Δ΄ κατηγορία». *Ο Φιλελεύθερος*: σελ. 14. 1990-05-21.
12. ↑  «Δ΄ Κατηγορία Όμιλος Λάρνακας-Αμμοχώστου». *Η Σημερινή*. 1991-05-30.
13. ↑  «ΟΧΕΝ, ΑΕΖ, Λειβαδιακός στη Γ». *Ο Φιλελεύθερος*: σελ. 14. 1992-05-04.
14. ↑
15. ↑
16. 1 2 3  «Cyprus 2002/03». Rec.Sport.Soccer Statistics Foundation.. Ανακτήθηκε στις 2014-03-20.
17. 1 2 3  «Cyprus 2004/05». Rec.Sport.Soccer Statistics Foundation.. Ανακτήθηκε στις 2014-03-20.
18. 1 2 3  «Cyprus 2005/06». Rec.Sport.Soccer Statistics Foundation.. Ανακτήθηκε στις 2014-03-20.
19. 1 2  «Cyprus 2006/07». Rec.Sport.Soccer Statistics Foundation.. Ανακτήθηκε στις 2014-03-20.
20. 1 2  «Πρωτάθλημα Marfin Laiki Γ΄ Κατηγορίας (2008-2009)». ΚΟΠ. Αρχειοθετήθηκε από το πρωτότυπο στις 2017-10-17.. Ανακτήθηκε στις 2014-03-20.
21. 1 2  «Πρωτάθλημα Marfin Laiki Δ΄ Κατηγορίας (2009-2010)». ΚΟΠ. Αρχειοθετήθηκε από το πρωτότυπο στις 2013-12-03.. Ανακτήθηκε στις 2014-03-20.
22. 1 2  «Cyprus 2003/04». Rec.Sport.Soccer Statistics Foundation.. Ανακτήθηκε στις 2014-03-20.
23. ↑  «Cyprus Cups 2006/07». Rec.Sport.Soccer Statistics Foundation.. Ανακτήθηκε στις 2014-03-20.
24. ↑  «Cyprus 2007/08». Rec.Sport.Soccer Statistics Foundation.. Ανακτήθηκε στις 2014-03-20.
25. ↑  «Cyprus Cups 2007/08». Rec.Sport.Soccer Statistics Foundation.. Ανακτήθηκε στις 2014-03-20.
26. ↑  «Κύπελλο Κύπρου Γ΄ - Δ΄ Κατηγορίας Coca-Cola - Προημιτελικοί (2008-2009)». ΚΟΠ. Αρχειοθετήθηκε από το πρωτότυπο στις 2017-10-16.. Ανακτήθηκε στις 2014-03-20.
27. ↑  «Κύπελλο Κύπρου Γ΄ - Δ΄ Κατηγορίας Coca-Cola - Φάση Β΄ (2009-2010)». ΚΟΠ. Αρχειοθετήθηκε από το πρωτότυπο στις 2017-08-04.. Ανακτήθηκε στις 2014-03-20.

Βιβλιογραφία
------------

* Γαβριηλίδης, Μιχάλης· Παπαμωυσέως, Στέλιος (2001). *Ένας αιώνας Κυπριακό ποδόσφαιρο*. Λευκωσία: Ο Συγγραφέας. ISBN 9963-8720-1-8.

Δείτε επίσης
------------

* Ποδόσφαιρο στην Κύπρο

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ στην ιστοσελίδα της Κυπριακής Ομοσπονδίας Ποδοσφαίρουhttp://cfa.com.cy/Gr/clubprofile/18870574/63305